ගාල්ල, කැනල් පාරේ පාළු ඉඩමක තිබී මෝටාර් බෝම්බ උණ්ඩ දෙකක් ගාල්ල පොලීසිය විසින් අද  (5) සොයාගෙන තිබේ.මෙම පාලු ඉඩමේ හිමිකරු විසින් ඊයේ වල්බිහිවී තිබු තම ඉඩම කම්කරුවන් යොදාගෙන සුද්ද පවිත්‍ර කර ඇති අතර එහිදී  මෙම මෝටාර් බෝම්බ උණ්ඩ දෙක ඉඩමේ තාප්පයක් අයිනේ සගවා තිබියදී හමුවී ඇති බව මූලික පොලිස් පරීක්ෂණවලදී හෙළිවී තිබේ.කිසිවෙකු විසින් මෙම පාළු ඉඩමෙහි මෙම මෝටාර් උණ්ඩ සගවා තබන්නට ඇතැයි පොලිසිය සැක කරන අතර මෙම මෝටාර් උණ්ඩ කවුරුන් විසින් කුමක් සඳහා මෙම පාළු ඉඩමෙහි සගවා තැබුවේදැයි  පිළිබඳව ගාල්ල පොලිසිය පුළුල් පරීක්ෂණ ආරම්භ කර තිබේ.